ai4bharat/Pralekha huggingface dataset:
ایٹمی توانائی کا محکمہ
مرکزی وزیرڈاکٹر جتیندر سنگھ کا کہنا ہے کہ نصب کی گئی نیوکلیائی توانائی کی صلاحیت 4780 میگاواٹ سے بڑھ کر 6780 میگاواٹ ہوگئی ہے ، جس میں پچھلے سات سال میں 40فیصد سے زیادہ کا اضافہ ہوا ہے
سائنس اور ٹکنالوجی کے مرکزی وزیر مملکت  زمینی سائنسز  کے وزیر مملکت ،وزیراعظم کے دفتر میں عملے ،عوامی شکایات ، پنشن ، ایٹمی توانائی اور خَلاء کے وزیر مملکت ڈاکٹر جتیندر سنگھ نے کہا ہے کہ پچھلے سات سال میں نصب کی گئی نیو کلیائی توانائی کی صلاحیت 4780 میگاواٹ سے 6780 میگاواٹ ہوگئی ہے ۔اس میں 40فیصدسے زیادہ کا اضافہ ہوا ہے۔
آج لوک سبھا میں ایک سوال کے تحریری جواب میں ڈاکٹر جتیندر سنگھ نے بتایا کہ بھارت ، ملک میں تیار کئے گئے تین مرحلوں والے نیو کلیائی توانائی پروگرام کو فروغ دینے میں سرگرم عمل ہے تاکہ پائیدار طریقے سے طویل مدتی ملکی توانائی سکیورٹی فراہم کی جاسکے ۔ انہوں نے مزید کہا کہ ملک کو صاف ستھری بجلی فراہم کرنے کےلئے اضافی سہولیات کے طورپر غیر ملکی تعاون پر مبنی لائٹ واٹر ری ایکٹر ز بھی قائم کئے جارہے ہیں۔
نیو کلیائی توانائی توسیع پر علیحدہ سے پوچھے گئے ایک سوال کے جواب میں ڈاکٹر جتیندر سنگھ نے مطلع کیا کہ بھارت کے نیو کلیائی تعاون لمٹیڈ  کے ذریعہ نافذ کیا گیا کودن کولم نیوکلیائی توانائی پلانٹ کے کے این پی پی تین اور چار پروجیکٹ سے نومبر 2021 تک 54.96 فیصد فزیکل پیش رفت حاصل ہوئی ہے۔
انہوں نے کہا کہ کے کے این پی پی تین اور چار پروجیکٹ کےیونٹس کے مارچ 2023 سے نومبر 2023 تک مکمل ہوجانے کا امکان ہے ۔فی الحال ،بھا بھا ایٹمی توانائی تحقیقی مرکز کے ایٹمی توانائی کے محکمے کے نیو کلئیر ری سائیکل بورڈ کے ذریعہ فاسٹ ری ایکٹر فیول سائکل فیسی لٹی  پروجیکٹ نافذ کیا گیا ہے۔30 نومبر 2021 تک پروجیکٹ کی مالی پیش رفت 32 فیصد ہوئی ہے اور پروجیکٹ کے دسمبر 2027 تک مکمل ہونے کا امکان ہے۔
اقلیتی امور کی وزارتت
جناب پرمود کمار داس نے اقلیتی امور کی وزارت میں سکریٹری کا عہدہ سنبھالا
نئی دہلی،25؍ اکتوبر، جناب پرمود کمار داس نے آج یہاں اقلیتی امور کی وزارت کے سکریٹری کی حیثیت سے عہدہ سنبھال لیا ہے۔ اس سے پہلے وہ وزارت خزانہ میں اخراجات کے محکمے کے خصوصی سکریٹری کے طور پر کام کررہے تھے۔ جناب داس 1986 بیچ کے مدھیہ پردیش کاڈر کے آئی اے ایس افسر ہیں۔ انہو ں نے مرکزی اور ریاستی حکومتوں میں کئی دیگر اہم عہدوں پر کام کیا ہے۔ وہ وزارت خزانہ میں اخراجات کے محکمے کے ایڈیشنل سکریٹری ، مرکز میں ڈی او پی ٹی اور صنعت وتجارت کی وزارت کے جوائنٹ سکریٹری ، بھوپال میں ٹریڈ اینڈ انویسٹمنٹ فیسیلی ٹیشن کارپوریشن لمیٹڈ کے مینجنگ ڈائریکٹر ، اسٹیٹ انڈسٹریل ڈیولپمنٹ کارپوریشن بھو پال کے مینجنگ ڈائریکٹر ، اندور میں محنت کے محکمے میں لیبر کمشنر اور کمرشیل ٹیکس ڈپارٹمنٹ اندور میں کمشنر کے عہدے پر کام کرچکے ہیں۔

۔۔۔۔۔۔۔۔۔۔۔۔۔۔۔

U-4778
(Visitor Counter : 52
صحت اور خاندانی بہبود کی وزارت
صحت کے مرکزی وزیر ڈاکٹر منسکھ مانڈویہ نے جسمانی اعضاء کے عطیہ کی پالیسی کا جائزہ لیا:بین الاقوامی معیار سے سیکھنے کی ہدایت دی
دور اندیش ڈھانچہ جاتی اصلاحات آغاز
ملک بھر میں جسمان اعضاء کے ٹرانسپلانٹ میں تین گنا اضافہ ؛2013میں یہ تعداد پانچ ہزار تھی جو 2022میں بڑھکر 15ہزار سے زیادہ ہوگئی
اعضاء کے عطیہ اور ٹرانسپلانٹ کے شعبے میں اصلاح کےلئےدوراندیش ڈھانچہ جاتی تبدیلیوں کا آغاز ہونے والا ہے۔اس سلسلے میں صحت کے مرکزی وزیر ڈاکٹر منسکھ مانڈویہ کی طرف سے ہدایات دی گئی ہیں۔جبکہ انہوں نے آج یہاں صحت کی مرکزی وزیر مملکت ڈاکٹر بھارتی پروین پوار کی موجودگی میں وزارت کے سینئر افسران کے ساتھ جسمانی اعضاء کے عطیہ اور ٹرانسپلانٹ کا جائزہ لیا۔
عزت مآب وزیراعظم جناب نریندر مودی نے اپنے من کی بات کے ریڈیو پروگرام کے 99ویں نشریے میں اپنے آس پاس کے لوگوں کی جانیں بچانے کےلئے ملک کے عوام سےجسمانی اعضاء کو عطیہ کرنے کے عظیم مقصد کےلئے آگے آنے کی اپیل کی۔اس سےجسمانی اعضاء کو عطیہ کرنے کی سمت میں ملک میں ایک تازہ تحریک کا آغاز ہوگا۔ملک بھر میں مجموعی طورپر جسمانی اعضاء کو عطیہ کرنے کی تعداد میں قابل قدر اضافہ ہورہا ہے، سال 2013 میں یہ تعداد پانچ ہزار سے بھی کم تھی جو سال 2022 میں بڑھکر 15ہزار سے بھی زیادہ ہوگئی ہے۔ اب، قومی ، علاقائی  اور ریاستی سطح  پر آرگن اینڈ ٹشوز ٹرانسپلانٹ آرگنائزیشنز کے نیٹ ورک کے ذریعے بہتر ہم آہنگی کی وجہ سے فی فوت شدہ عطیہ کنندہ مزید اعضاء کا استعمال کیا جا رہا ہے۔ سال 2016 میں 930 فوت شدہ عطیہ دہندگان سے 2265 اعضاء استعمال کیے گئے جبکہ سال 2022 میں 904 فوت شدگان سے 2765 اعضاء استعمال کیے جا سکے۔
این او ٹی ٹی او اسپتالوں میں اعضاء کے عطیہ اور ٹرانسپلانٹیشن پروگرام کے نفاذ کے لیے مرحلہ وار رہنمائی کے طور پر ٹرانسپلانٹ مینوئل پر کام کر رہا ہے اور ٹرانسپلانٹ کوآرڈینیٹرز کی تربیت کے لیے معیاری کورس پر بھی کام کر رہا ہے۔ یہ دونوں دستاویزات جلد مکمل کر کے جاری کر دی جائیں گی۔ پروگرام کے بہتر نفاذ کے لیے این او ٹی ٹی او میں کوآرڈینیشن، آئی ای سی ، ٹریننگ اور ایچ آر/اکاؤنٹس کے لیے چار ورٹیکلز بنائے گئے ہیں۔ حال ہی میں، حکومت ہندوستان نے مرکزی حکومت کے اُن ملازمین کو 42 دن تک کی خصوصی آرام دہ چھٹیاں دی ہیں، جو عوامی مفاد میں ایک خصوصی فلاحی اقدام کے طور پر کسی دوسرے انسان کو عضو عطیہ کرتے ہیں ۔
صحت کی مرکزی وزارت کی رہنمائی کے تحت ،صحت اور خاندانی بہبود کی کی وزارت بھی ملک میں اعضاء کے عطیہ اور ٹرانسپلانٹیشن کو بڑھانے کے لیے مزید پالیسی اصلاحات کے لیے بین الاقوامی بہترین طریقوں سے سیکھنے کے جذبے پر عمل کر رہی ہے۔
الیکٹرانکس اور اطلاعات تکنالوجی کی وزارت
بھارت نیٹ اسکیم
ٹیلی مواصلات کا محکمہ  ملک کی تمام گرام پنچایتوں  کو آخری میل کنیکٹی ویٹی فراہم کرنے کے لیے بھارت نیٹ پروجیکٹ کو نافذ کر رہا ہے۔ اس پروجیکٹ کے ایک حصے کے طور پر، سی ایس سی ای۔ گورننس سروسز انڈیا لمیٹڈ - ایک خصوصی مقصد کی گاڑی  کو تقریباً 77,115 جی پی ایس میں وائی فائی1 ایکسیس  پوائنٹ اور 5 ایف ٹی ٹی ایچ کے ذریعے آخری میل کنیکٹی ویٹی فراہم کرنے کے لیے تفویض کیا گیا تھا۔ اب تک، ان جی پیز میں 85717 وائی فائی ایکسیس پوائنٹس اور 126301 ایف ٹی ٹی ایچ کنکشنز نصب ہو چکے ہیں۔
سی ایس سی-ایس پی وی بنیادی طور پر سی ایس سی ایز کے ماحولیاتی نظام کو ان کے عمل/کارروائیوں اور عوامی خدمات جیسے آدھار کارڈ رجسٹریشن، پین کارڈ رجسٹریشن، ٹرین اور ہوائی ٹکٹوں کی بکنگ، بینک سے متعلق معلومات/مالیاتی شمولیت کی ، خدمات ، جی 2سی/ بی 2 سی خدمات، تعلیمی خدمات، صحت کی دیکھ بھال + خدمات وغیرہ ہر شہری کے لئے قائم کی گئی ہیں ۔تاہم، سی ایس سی-ایس پی وی کو اکتوبر،2020 میں بھارت نیٹ پروجیکٹ کے تحت بہار کے دیہاتوں میں جی پی سے اوور ہیڈ آپٹیکل فائبر بچھانے کے لیے ایک پائلٹ پروجیکٹ تفویض کیا گیا تھا۔ اس پروجیکٹ کے تحت سی ایس سی نے 32268 گاؤں کے کل ہدف میں سے 30953 گاؤں کو جوڑا ہے۔ ان دیہاتوں میں 28,599 سے زیادہ وائی فائی ایکسیس پوائنٹس اور 35,084 ایف ٹی ٹی ایچ کنکشن سرکاری اداروں میں فراہم کیے گئے ہیں۔
سی ایس سی۔ ایس پی وی کو مختلف ایجنسیوں بشمول بھارت سنچار نگم لمیٹڈ  کے ساتھ تال میل کرنا ہوگا تاکہ بیک ہال اور دیگر دیکھ بھال کے مسائل جیسے کہ آپٹیکل فائبر کی خرابیاں، بیٹریوں کی دیکھ بھال، ایئر کنڈیشنگ، سولر پاور سسٹم وغیرہ کو حل کیا جا سکے۔
یہ معلومات الیکٹرانکس اور انفارمیشن ٹیکنالوجی کے وزیر مملکت جناب راجیو چندر شیکھر نے آج لوک سبھا میں ایک سوال کے تحریری جواب میں دی۔
وزارت دفاع
بھارت کے یونائیٹڈ سروس انسٹی ٹیوشن میں ایل ٹی جنرل پی ایس بھگت میموریل چیئر آف ایکسی لینس انسٹی ٹیوٹ
بامبے سیپرس اور سکھ ایل آئی رجمنٹ کے سابق کرنل کمانڈنٹ آنجہانی لیفٹیننٹ جنرل پی ایس بھگت کے 103 ویں یوم پیدائش پر، بھارتی فوج نے یونائیٹڈ سروس انسٹی ٹیوشن آف انڈیا  میں ان کی یاد میں ایک چیئر آف ایکسیلنس وقف کی ۔
چیئر آف ایکسیلنس کے قیام کا باضابطہ اعلان آرمی فوج کے سربراہ جنرل منوج پانڈے نے 14 اکتوبر 2022 کو یو ایس آئی آف انڈیا، دہلی میں دو سابق آرمی چیفس جنرل وی پی ملک، اور جنرل ایم ایم نروانے ، کی موجودگی میں منعقدہ ایک شاندار تقریب میں کیا جس تقریب میں جنرل ایس این شرما، سابق انجینئر ان چیف اور اپنے 100ویں سال میں تجربہ کار، لیفٹیننٹ جنرل ڈی پی پانڈے، کمانڈنٹ آرمی وار کالج اور سکھ ایل آئی رجمنٹ کے کرنل اور اہلیہ اسالی ورما۔ مشہور مصنف اور لیفٹیننٹ جنرل پی ایس بھگت  کی بیٹی بھی شامل تھیں۔ اس تقریب کے دوران، نامزد کردہ چیئر آف ایکسی لینس کو 5 لاکھ روپے کا اعزازیہ دیا گیا اور اسےمیجر جنرل بی کے شرما ، ڈائریکٹر، یو ایس آئی کے حوالے کیا گیا۔
آنجہانی لیفٹیننٹ جنرل پی ایس بھگت جنہوں نے پھر سے تشکیل دی گئی ، شمالی کمان کے پہلے جنرل آفیسر کمانڈنگ انچیف کے طور پر خدمات انجام دی تھیں ایک بہترین پیشہ ور اور قابل مصنف تھے۔ چیئر آف ایکسی لینس جنرل کی ذہین قیادت اور پیشہ ورانہ مہارت کو خراج تحسین پیش کرنے کے لئے ایک نایاب تحفہ ہے۔ آنجہانی لیفٹیننٹ جنرل پی ایس بھگت میموریل چیئر آف ایکسی لینس جو کہ ہر سال یکم اکتوبر سے 30 ستمبر کے درمیان قائم کی جاتی ہے، مسلح افواج سے متعلق ابھرتی ہوئی دفاعی ٹیکنالوجی پر توجہ مرکوز کرے گی۔ میجر جنرل ایس جی پیترے  کو ‘‘لیگیسی آف لیفٹیننٹ جنرل پریم بھگت: ایک وژنری اور اسٹریٹجک لیڈر’’ پر ایک کتاب تحریر کرنے کے لیے افتتاحی چیئر آف ایکسیلنس سے نوازا جا رہا ہے۔ چیئر آف ایکسی لینس کے قیام کے ایک حصے کے طور پر، جنرل وی پی ملک  نے لیفٹیننٹ جنرل پی ایس بھگت کی پیدائش کے موقع پر 14 اکتوبر 2023 کو سالانہ لیفٹیننٹ جنرل پی ایس بھگت میموریل لیکچر کا افتتاحی ایڈیشن سے خطاب کے لئے اپنی رضا مندی ظاہر کی ہے۔
اس موقع پر اظہار خیال کرتے ہوئے، فوج کے سربراہ نے کہا کہ لیفٹیننٹ جنرل بھگت ایک نظریہ ساز تھے جو اسٹریٹجک خیالات کے بارے میں پرجوش تھے اور اسی لیے ان کی 103ویں سالگرہ نے ان کے فکری اداروں کے ساتھ خدمات کے رشتے کو مضبوط کرنے کا ایک موقع فراہم کیا ہے ۔ یہ چیئر تین سروسز کے سابق فوجیوں اور ابھرتی ہوئی دفاعی ٹیکنالوجی کے شعبے میں مہارت رکھنے والے شہریوں کے لیے دستیاب رہے گی۔
ریلوے کی وزارت
ریلوے کی وزارت نے کہا ہے کہ ریلوے میں ملازمت حاصل کرنے کےخواہشمند جو امیدوار غیر قانونی سرگرمیوں میں ملوث پائے جائیں گے انہیں ریلوے میں ملازمت حاصل کرنے سے ہمیشہ کے لیے روک دیا جائے گا
نئی دہلی،25 جنوری،2022 /یہ بات علم میں آئی ہے کہ ریلوے میں ملازمت حاصل کرنے والے کچھ امیدواروں کو ریل پٹریوں پر احتجاج کرنے ، ریل گاڑیوں کے چلنے میں رکاوٹ ڈالنے اور ریلوے املاک کو نقصان پہنچانے جیسی توڑ پھوڑ / غیر قانونی سرگرمیوں میں ملوث پایا گیا ہے۔ یہ بات ریلوے کی وزارت نے آج جاری کیے گئے ایک عوامی نوٹس میں کہی ہے۔ نوٹس میں کہا گیا ہے کہ اس طرح کی گمراہ سرگرمیاں ڈسپلین کے انتہائی خلاف ہیں جن کی جو ملازمت کے امیدواروں کے لیے ریلوے / سرکاری ملازمت حاصل کرنے کے لیے نامناسب ہے۔ اس طرح کی سرگرمیوں کے ویڈیوز کی خصوصی ایجنسیوں کی مدد سے جانچ کی جائے گی اور ان غیر قانونی سرگرمیوں میں ملوث پائے گئے امیدواروں کے خلاف پولیس کارروائی کی جائے گی ، نیز انہیں ریلوے میں ملازمت حاصل کرنے سے ہمیشہ کے لیے روک دیا جائے گا۔
نوٹس میں مزید کہا گیا ہے کہ ریلوے بھرتی بورڈز  منصفانہ اور شفاف بھرتی عمل کے پابند ہے جس میں دیانتداری کے اعلیٰ ترین معیارات برقرار رکھے جاتے ہیں۔ ریلوے ملازمت کے امیدواروں کو مشورہ دیا جاتاہے کہ وہ گمراہ نہ ہوں یا ایسے عناصر کے دباؤ میں نہ آئیں جو اپنے خودغرضی کے مفادات کو پورا کرنے کےلیے انہیں استعمال کر رہے ہیں۔
۔۔۔
ش ح ۔ اس۔ ت ح ۔
U –734
(Visitor Counter : 118
وزیراعظم کا دفتر
وزیر اعظم نے ایشیائی کھیلوں میں 4x400 میٹر مکسڈ ریلے ایونٹ میں چاندی کا تمغہ جیتنےکے لیے ہندوستانی ٹیم کی تعریف کی
وزیر اعظم جناب نریندر مودی نے ایشین گیمز میں 4x400مکسڈ ریلے ایونٹ میں چاندی کا تمغہ جیتنے پر محمد اجمل، وتھیا رام راج، راجیش اور رمیش وینکٹیسن سبُھاکو مبارکباد دی۔
وزیر اعظم نے ایکس پر پوسٹ کیا:
’’ایشین گیمز میں 4x400 مکسڈ ریلے ایونٹ میں ہمارے ایتھلیٹس کے لیے شاندار چاندی کا تمغہ ۔
اس شاندار جیت پر محمد اجمل، وتھیا رام راج، راجیش رمیش اور کو مبارکباد۔
وینکٹیسن سبُھا! ان کا ٹیم ورک شاندار تھا۔‘‘
زراعت اور کاشتکاروں کی فلاح و بہبود کی وزارت
پی ایم – کسان اسکیم کے تحت لین دین
پی ایم – کسان اسکیم کے تحت فائدے تین – چار مہینے کی مدت میں منتقل کیے جاتے ہیں ۔ ہر چار سال کی مدت میں 2000 روپے کی رقم اہل کسانوں کے کنبوں کو منتقل کی جاتی ہے لہٰذا 6000 روپے کی رقم سالانہ طور پر منتقل کی جاتی ہے ۔
پی ایم – کسان اسکیم کے تحت فائدوں کی منتقلی ہر مہینے نہیں کی جاتی۔ یہ فائدے تین قسطوں میں منتقل کیے جاتے ہیں۔ پی ایم - کسان اسکیم کے لین دین کی مجموعی تعداد جو اس کے آغاز سے جون 2021 تک نہیں کیے جا سکے ، 4016867 ہے۔ پی ایم – کسان اسکیم کے تحت کیے گئے کل لین دین کی تعداد 30 جون 2021 تک 687632104 ہے جس میں سے جو لین دین نہیں کیے جا سکے ان کی تعداد ایک فیصد سے بھی کم ہے ۔
پی ایم – کسان اسکیم کے تحت لین دین نہ کیے جانے کی مختلف وجوہات جو مرکزی حکومت نے بتائی ہے ان میں کھاتے بند کیے جانا /منتقل کیا جانا ، غیر مجاز آئی ایف ایس سی ، غیر فعال کھاتا ، قرض کے لئے بینک کی طرف سے کھاتے میں مقررہ حد سے بڑی رقم /ہر لین دین پر قرض، کھاتے دار کی موت ہو جانا ،کھاتا بلاک یا منجمد کر دیا جانا ، غیر فعال آدھار ، نیٹ ورک کی ناکامی وغیرہ شامل ہے ۔
|
|
ریاست
|
|
لین دین کی تعداد
|
|
انڈمان و نکوبار جزائر
|
|
124970
|
|
آندھرا پردیش
|
|
36053705
|
|
اروناچل پردیش
|
|
527335
|
|
آسام
|
|
14263427
|
|
بہار
|
|
45903106
|
|
چنڈی گڑھ
|
|
3005
|
|
چھتیس گڑھ
|
|
16587723
|
|
دادرا ونگر حویلی
|
|
25043
|
|
دمن و دیو
|
|
8929
|
|
دہلی
|
|
94246
|
|
گوا
|
|
60981
|
|
گجرات
|
|
39973146
|
|
ہریانہ
|
|
13077190
|
|
ہماچل پردیش
|
|
6749983
|
|
جموں و کشمیر
|
|
7667707
|
|
جھارکھنڈ
|
|
11857415
|
|
کرناٹک
|
|
35090495
|
|
کیرالہ
|
|
24653147
|
|
لداخ
|
|
97640
|
|
لکشدیپ
|
|
6211
|
|
مدھیہ پردیش
|
|
49755906
|
|
مہاراشٹر
|
|
69473946
|
|
منی پور
|
|
1943834
|
|
میگھالیہ
|
|
944302
|
|
میزورم
|
|
731182
|
|
ناگالینڈ
|
|
1273941
|
|
اوڈیشہ
|
|
20409732
|
|
پڈوچیری
|
|
76861
|
|
پنجاب
|
|
15152138
|
|
راجستھان
|
|
45503740
|
|
سکم
|
|
44835
|
|
تمل ناڈو
|
|
29549489
|
|
تلنگانہ
|
|
27302026
|
|
دادرا و نگر حویلی اور دمن و دیو
|
|
57705
|
|
تری پورہ
|
|
1582321
|
|
اتر پردیش
|
|
163576770
|
|
اتراکھنڈ
|
|
6020012
|
|
مغربی بنگال
|
|
1407960
|
|
کل میزان
|
|
68,76,32,104
یہ جانکاری زراعت اور کسانوں کی بہبود کے مرکزی وزیر جناب نریندر سنگھ تومر نے آج ایک سوال کے تحریری جواب میں فراہم کی۔
ش ح۔ ا س۔ ر ب
U. NO. 7117
(Visitor Counter : 122
وزارت دفاع
ای-سنجیونی پورٹل پر قومی دفاعی او پی ڈی کا آغاز
نئی دہلی، 14مئی 2021/ ماہرین ڈاکٹروں کی ناکافی فراہمی کو کم کرنے کے لئے سابق/سینئر دفاعی ڈاکٹر ای-سنجیونی پلیٹ فارم پر مفت آن لائن مشورہ خدمات فراہم کرنے کے لئے آگے آئے ہیں۔ اس سے ملک کے شہریوں کے لئے تجربے کار پیشہ ور دفاعی ڈاکٹروں کابیش قیمتی تجربہ دستیاب ہوگا۔
ای- سنجیونی او پی ڈی حکومت ہند کا خصوصی پہلی میڈیسن پلیٹ فارم ہے جو حکومت ہند کی صحت اور خاندانی بہبود کی وزارت کے تحت سی- ڈیک ، موہالی کے ذریعہ تیار کیا گیا ہے۔ یہ ہندستان کے تمام شہریوں کے لئے مفت آن لائن طبی مشورے کی سہولت مہیا کرتا ہے اور ساتھ ہی دواؤں کے آن لائن پرسکرپشن کا انتظام بھی کرتا ہے۔
دفاعی سکریٹری ڈاکٹر اجے کمار اور مسلح دستے کی طبی خدمات کے ڈائریکٹر جنرل اور سرجن وائس ایڈمرل رجت دتہ کے ذریعہ مرحلہ و ار طریقے سے مورخہ 7 مئی 2021 کو ’ایکس ڈیفنس او پی ڈی‘ کا آغاز کیا گیا۔ ابتدا میں یہ خدمت اترپردیش کے لئے دستیاب تھی۔زیادہ تعداد میں سابق دفاعی رضاکار ڈاکٹر وں کے جڑنے کے بعد اسے 10 مئی کو راجستھان اور 11 مئی کو اتراکھنڈ تک توسیع دی گئی۔ اب تک 85 سینئر دفاعی ڈاکٹر پورٹل پر اپنی خدمات پیش کررہے ہیں اور انہوں نے 1 ہزار سے زیادہ مریضوں کو آن لائن مشورے دیئے ہیں۔
تین ریاستوں میں اس خدمت کے کامیاب آپریشن کے بعد سابق دفاعی او پی ڈی جس کا نام اب دفاعی قومی او پی ڈی میں بدل دیا گیا ہے، کو مورخہ 14مئی 2021 کو پورے ہندستان میں شروع کیا گیا ہے اور یہ www.esanjeevaniopd.in پر دستیاب ہے۔
حکومت ہند کے اس پلیٹ فارم پر تجربہ کار دفاعی ڈاکٹر پیشہ وروں کی دستیابی نے گھر پر ہی او پی ڈی خدمات لینے کو اضافی حوصلہ افزائی کی ہے۔ ان کے بہت بڑے تجربے اور مہارت کا ملک بھر کے مریضوں کے ذریعہ زیادہ سے زیادہ استعمال کیا جارہا ہے۔ یہ پہل مریضوں کے گھروں کے محفوظ ماحول میں ضروری طبی مشورے اور صلاح مہیا کرانے ، اسپتالوں میں غیر ضروری وزٹ سے بچنے اور کووڈ سے متاثر ہونے اور محدود وسائل پر زیادہ بوجھ بڑھنے کا خطرہ کم کرنے کی سمت میں لمبا راستہ طے کرے گی۔
تمام شہریوں سے اپیل لے کہ وہ ۔esanjeevaniopd.in۔ پر لاگ ان کرکے انوکھی سہولت کا استعمال کریں۔
ش ح۔ ش ت۔ج
Uno-4495
(Visitor Counter : 141
کابینہ
کابینہ نے اٹل اختراعی مشن کی توسیع کو منظوری دی
دس ہزاراٹل ٹنکرنگ لیبز؛ 101 اٹل انکیوبیشن مراکز؛ 50 اٹل کمیونٹی اختراعی مراکز قائم کیے جائیں گے
اٹل نیو انڈیا چیلنجز کے ذریعے، 200 اسٹارٹ اپس کی مدد کی جائے گی
مبلغ 2000 کروڑ روپے سے زیادہ کے اخراجات کیے جائیں گے
وزیر اعظم جناب نریندر مودی کی زیر صدارت مرکزی کابینہ نے، اٹل اختراعی مشن  کو، مارچ 2023 تک جاری رکھنے کی منظوری دے دی ہے۔ اے آئی ایم ملک میں اختراعی ثقافت اور کاروباری ماحولیاتی نظام کی تشکیل کے اپنے مطلوبہ ہدف پر کام کرے گا۔ اے آئی ایم یہ کام ،اپنے مختلف پروگراموں کے ذریعے کرے گا۔
مطلوبہ اہداف، جو اے آئی ایم کے ذریعے حاصل کیے جائیں گے وہ ہیں:
- 10000 اٹل ٹنکرنگ لیبز  کا قیام،
- 101 اٹل انکیوبیشن سینٹرز  کا قیام،
- 50 اٹل کمیونٹی انوویشن سینٹرز  کا قیام اور
- اٹل نیو انڈیا چیلنجز کے ذریعے 200 اسٹارٹ اپس کی معاونت کرنا۔
مبلغ 2000+ کروڑ روپے کے بجٹ جاتی مجموعی اخراجات، قیام اور استفادہ کنندگان کی مدد کے عمل میں خرچ کیے جائیں گے۔
یہ مشن نیتی آیوگ کے تحت قائم کیا گیا ہے۔ 2015 کی بجٹ تقریر میں وزیر خزانہ کے اعلان کے مطابق، اے آئی ایم کے مقاصد اسکول، یونیورسٹی، تحقیقی اداروں، ایم ایس ایم ای اور صنعت کی سطحوں پر مداخلتوں کے ذریعے، ملک بھر میں اختراعی اور کاروباری شخصیت کے ایکو سسٹم کی تشکیل اور اسے فروغ دینا ہے۔ اے آئی ایم نے بنیادی ڈھانچے کی تخلیق اور ادارے کی تعمیر، دونوں پر توجہ مرکوز کی ہے۔ جیسا کہ ان مثالوں سے ظاہر ہے، اے آئی ایم نے قومی اور عالمی سطح پر جدت طرازی کے ایکو سسٹم کو مربوط کرنے پر کام کیا ہے:
- اے آئی ایم نے مختلف بین الاقوامی ایجنسیوں کے ساتھ دو طرفہ تعلقات استوار کیے ہیں تاکہ جدت اور کاروبار پر ہم آہنگی کے ساتھ تعاون کو فروغ دیا جا سکے۔ ان میں روس کے ساتھ، اے آئی ایم - سیریس اسٹوڈنٹ انوویشن ایکسچینج پروگرام، ڈنمارک کے ساتھ، اے آئی ایم – آئی سی ڈی کے  واٹر چیلنج، اور آسٹریلیا کے ساتھ، آئی اے سی ای  اکانومی ہیکاتھون) شامل ہیں۔
- اے آئی ایمز نے ان اسپرینیور کی کامیابی میں اہم رول ادا کیا، جو کہ ہندوستان اور سنگاپور کے درمیان منعقد ہونے والی انوویشن اسٹارٹ اپ سربراہ کانفرنس ہے۔
- اے آئی ایم نے دفاعی اختراعی تنظیم قائم کرنے کے لیے، وزارت دفاع کے ساتھ شراکت کی ہے، جو دفاعی شعبے میں جدت کے ساتھ ساتھ خریداری کو فروغ دے رہی ہے۔
گزشتہ برسوں میں، اے آئی ایم نے ملک بھر میں اختراعی سرگرمیوں کو مربوط کرنے کے لیے ایک ادارہ جاتی طریقہ کار فراہم کرنے کے لیے کام کیا ہے۔ اپنے پروگراموں کے ذریعے، اس نے اسکول کے لاکھوں بچوں میں جدت کا جذبہ اجاگر کیاہے۔ اے آئی ایم کی حمایت یافتہ اسٹارٹ اپس نے سرکاری اور نجی ایکویٹی سرمایہ کاروں سے 2000+ کروڑ روپے اکٹھے کیے ہیں اور کئی ہزار ملازمتیں کے مواقع پیدا کئے ہیں۔ اے آئی ایم نے، قومی مفاد کے موضوعات پر کئی اختراعی چیلنجز کو بھی انجام دیا ہے۔ اے آئی ایم کے پروگرام، ایک ساتھ، 34 ریاستوں اور مرکز کے زیر انتظام علاقوں کا احاطہ کرتے ہیں جس کا مقصد اختراعی ماحولیاتی نظام میں زیادہ سے زیادہ شرکت کی حوصلہ افزائی کرتے ہوئے ہندوستان کے آبادیاتی ڈیویڈنڈ کا فائدہ اٹھانا ہے۔
مشن کوجاری رکھنے کے لیے کابینہ کی منظوری کے ساتھ ہی، اے آئی ایم ایک جامع اختراعی ماحولیاتی نظام کی تشکیل کے لیے ایک اور ایسی بڑی ذمہ داری بھی قبول کرتا ہے جہاں جدت طرازی اور کاروبار میں مشغول ہونا زیادہ آسان ہو جاتا ہے۔
وزارت دفاع
سی او اے ایس توصیفی کارڈ ایوارڈ جیتنے والے کی فہرست
یوم آزادی 2022 کے موقع پر سی او اے ایس توصیفی کارڈ ایوارڈ حاصل کرنے والوں کی فہرست ذیل میں منسلک ہے:
منسلک فائل: List of pers being Awarded COAS Commendation Card Aug 2022.
وزارات ثقافت
ممبئی کا مشہور گیٹ وے آف انڈیا وزیر اعظم کی من کی بات کے 100ویں ایپی سوڈ سے پہلے سج گیا
وزیراعظم کے من کی بات پروگرام کے 100ویں نشریہ کے موقع پر وزارت ثقافت، حکومت ہند نے ملک بھر میں مختلف ثقافتی مقامات پر پروگراموں کا اہتمام کیا۔ ممبئی میں یہ پروگرام 29 اپریل کی شام کو تاریخی یادگار گیٹ وے آف انڈیا پر منایا گیا۔
ثقافت کی وزارت کے تحت آرکیالوجیکل سروے آف انڈیا کے زیر اہتمام پروگرام غروب آفتاب کے وقت شروع ہوا اور اس میں یادگار پر پروجیکشن میپنگ شامل تھی۔ لائٹ اینڈ ساؤنڈ شو نے گیٹ وے آف انڈیا کے آغاز سے لے کر تکمیل تک کی کہانی دکھائی۔
گیٹ وے آف انڈیا جو سال 1911 میں شاہ جارج پنجم کے استقبال کے لیے ہندوستانی اسلامی طرز پر بنایا گیا تھا، بہت سے تاریخی لمحات کا مشاہدہ کر چکا ہے جیسے مہاتما گاندھی جی کی جنوبی افریقہ سے واپسی اور 1948 میں ہندوستان سے آخری برطانوی فوجیوں کا نکلنا۔
مزید برآں شو نے اکتوبر 2014 میں عزت مآب وزیر اعظم کے شروع کردہ ‘من کی بات’ کے منفرد پہل پر توجہ مرکوز کی۔ من کی بات کی مختلف اقساط کی کہانیاں منافع بخش انداز میں سنائی گئیں۔ ریڈیو کے آسان قابل رسائی وسیلہ پر معزز وزیر اعظم اور عام لوگوں کے خیالات کا تبادلہ کرنے کا یہ نیا اقدام واقعی کارآمد تھا۔ پہلے نشریہ سے لیکر جس میں دسہرہ کے دن دل میں موجود نجاستوں کو ایک بار دور کرنے کی تلقین کی گئی تھی، اس نشریہ تک جس میں مقامی فنون لطیفہ اور فنکار، پدم ایوارڈ جیتنے والوں کو پردھان منتری جی نے دوبارہ اعزاز سے نوازا تھا۔ 2015 میں امریکی صدر براک اوبامہ نے اپنے خیالات کا اظہار کرنے کے لیے من کی بات کے ایپی سوڈ میں شرکت کی۔ پروگرام کامیابی کے ساتھ 99 اقساط مکمل کر چکا ہے اور 100 ویں قسط 30 اپریل کی صبح نشر کی جائے گی۔
گیٹ وے آف انڈیا کے آگے کے میدان میں ایک انٹریکٹو انفارمیشن کیوسک اور ڈیجیٹل فیڈ بیک پلیٹ فارم مہیا کیا گیا تھا، جہاں طلباء اور شائقین ‘‘من کی بات’’ کی گزشتہ 99 اقساط سن سکتے ہیں اور اپنی تجاویز دے سکتے ہیں۔ میدان میں من کی بات کی اقساط کی مختصر نمائش بھی لگائی گئی۔
جناب ابھیجیت دیشمکھ، اے سی پی، ساؤتھ زون، ممبئی، ڈاکٹر شبھ مجمدر، سپرنٹنڈنٹ آرکیالوجسٹ، اے ایس آئی ممبئی سرکل اور پرنسپل، کیندریہ ودیالیہ نے اے ایس آئی ممبئی سرکل کے عملے کے ساتھ بطور مہمان خصوصی شرکت کی۔
تعلیمی ادارے، ممبئی یونیورسٹی، این ایس ایس، کیندریہ ودیالیہ کولابا اور دیگر مقامی اسکولوں اور کالجوں کے طلباء نے پروگرام میں شرکت کی۔ اس پروگرام نے وزیر اعظم کی طرف سے عوام تک پہنچنے کی شروع کی گئی پہل کی شاندار کامیابی کی نشاندہی کی۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 77
بھارتی چناؤ کمیشن
مدھیہ پردیش قانون ساز اسمبلی کی خالی نشستوں کے ضمنی انتخابات کاپروگرام
نئی دہلی۔19؍جنوری۔مدھیہ پردیش کی ریاستی قانون ساز اسمبلی کے 27۔کولراس اور 34 ۔منگاؤلی اسمبلی حلقہ انتخابات کی نشستیں خالی ہیں۔ انہیں پر کرنے کی ضرورت ہے۔
اس سلسلہ میں مقامی تہوار، ووٹر لسٹ موسمی حالات وغیرہ جیسے مختلف اسباب پر غوروخوض کے بعد الیکشن کمیشن نے مذکورہ پروگرام کے مطابق ان خالی نشستوں کو پر کرنے کے لئے ضمنی انتخابات کرانے کافیصلہ کیا ہے۔
|
|
انتخابی عمل
|
|
ترتیب
|
|
علانیہ جاری ہونے کی تاریخ
|
|
30-01-2018
|
|
پرچہ نامزدگی داخل کرنے کی آخری تاریخ
|
|
06-02-2018
|
|
کاغذات کی جانچ کی تاریخ
|
|
07-02-2018
|
|
نام واپس لینے کی آخری تاریخ
|
|
09-02-2018
|
|
ووٹنگ کی تاریخ
|
|
24-02-2018
|
|
ووٹوں کی گنتی کی تاریخ
|
|
28-02-2018
|
|
وہ تاریخ جس سے قبل الیکشن کا عمل مکمل ہوجائے گا
|
|
03-03-2018
ووٹر لسٹ
مدھیہ پردیش کے اسمبلی علقاہائے انتخابات 27۔ کلارس اور 34 ۔منگاؤلی سے متعلق یکم جنوری 2018 کو تیار کی گئی۔ ووٹر لسٹ ہی ضمنی انتخابات میں استعمال ہوگی۔
الیکٹرانک ووٹنگ مشین اور وی وی پیٹ
الیکشن کمیشن نے تمام پولنگ اسٹیشنوں پر ضمنی انتخابات میں ای وی ایم اور وی وی پیٹ کو استعمال میں لانے کافیصلہ کیا گیا ہے۔ اس سلسلہ میں ای وی ایم اور وی وی پیٹ معقول تعداد میں دستیاب کرائے گئے ہیں اور ان مشینوں کی مدد سے ووٹنگ کے عمل کو یقینی بنانےکے لئے تمام اقدامات کئے گئے ہیں۔
ووٹروں کی شناخت
ماضی کے طریقوں کے مطابق کمیشن نے مذکورہ بالا ضمنی انتخابات کے دوران ووٹ ڈالنے کے وقت رائے دہندگان کی شناخت کی جائے گی۔ پھر بھی اس بات کو یقینی بنانے کے لئے کوئی بھی رائے دہندہ اپنی حق رائے دہی کے استعمال سے محروم نہ رہ جائے، ایسی حالت میں کہ ووٹر لسٹ میں اس کا نام موجود ہو۔ اس سلسلہ میں علیحدہ ہدایات جاری کی جائیں گی تاکہ ضمنی انتخاب کے وقت ووٹر کی شناخت کے لئے اضافی دستاویز کی جانچ کی جاسکے۔
ضابطہ اخلاق
ضابطہ اخلاق فور ی طور پر نافذالعمل ہوجائے گا ، جس میں ضمنی انتخاب منعقد ہونے والے اسمبلی حلقہ انتخاب کا پورا کا پور یا جزوی حصے کو شامل کیا جائے گا ۔یہ ضابطہ اخلاق تمام امیدواروں ، سیاسی پارٹیوں اور متعلقہ ریاستی حکومت پر قابل عمل ہوگا۔ یہ ضابطہ اخلاق متعلقہ ریاست کے علاوہ مرکزی حکومت کے لئے بھی قابل عمل ہوگا۔
وزارتِ تعلیم
قومی تعلیمی پالیسی بھارت کو ایک نالیج اکانومی کے طور پر مستحکم کرنے کا لائحہ عمل پیش کرتی ہے: جناب دھرمیندر پردھان
مرکزی وزیر تعلیم جناب دھرمیندر پردھان نے کرناٹک میں قومی تعلیمی پالیسی 2020 کے آغاز کی تقریب سے ورچول طریقے سے خطاب کیا
نئی دہلی، 23/اگست2021 ۔ قومی تعلیمی پالیسی 2020 بھارت کو ایک نالیج اکانومی کے طور پر مستحکم کرنے کے ساتھ ساتھ ایک گلوبل سٹیزن  کی تیاری میں مدد کرنے کا ایک لائحہ عمل پیش کرتی ہے۔ یہ بات تعلیم و فروغ ہنرمندی اور صنعت کاری کے مرکزی وزیر جناب دھرمیندر پردھان نے آج کرناٹک میں قومی تعلیمی پالیسی کے آغاز اور کرناٹک حکومت کے ذریعے تعلیم سے متعلق متعدد اقدامات کی شروعات کے موقع پر کہی۔
شرکاء سے خطاب کرتے ہوئے جناب پردھان نے کہا کہ کرناٹک نے قومی تعلیمی پالیسی 2020 کو نافذ کرکے تعلیمی منظرنامے میں یکسر تبدیلی لانے کی سمت میں ایک بڑا قدم اٹھایا ہے۔ این ای پی 2020 کا کنڑ زبان میں ترجمہ کرانے سے لے کر این ای پی ٹاسک فورس کی تشکیل اور اس کے نفاذ کے لئے لائحہ عمل تیار کرکے، کرناٹک نے قائدانہ رول ادا کیا ہے اور اس نے خود کو بھارت میں قومی تعلیمی پالیسی 2020 کو نافذ کرنے والی پہلی ریاست کا درجہ حاصل کرلیا ہے۔ وزیر موصوف نے مزید کہا کہ ریاست میں این ای پی کے نفاذ کے ساتھ ہی کرناٹک نے دوسری ریاستوں کے لئے ایک مثال قائم کی ہے۔
وزیر موصوف نے کہا کہ بھارتی اقدار نے گہری جڑیں رکھنے کے باوجود اپنی شکل و شباہت کے اعتبار سے جدید ، قومی تعلیمی پالیسی - اس کا پالیسی فریم ورک، نفاذ کی حکمت عملی، نتائج اور انسانی معاشرے کو بہتر بنانے میں اس کا رول، عالمی پالیسی سازوں کے لئے ایک کیس اسٹڈی پیش کرے گی۔ 3 سے 23 سال کے عمر کی نسل این ای پی کے فوائد سے مستفید ہوگی اور مستقبل میں بھارت کے مقدر کی شبیہ سازی کرے گی، لیکن ہمارے سامنے جو چیلنج ہے وہ ہے بھارت کی بڑھتی ہوئی آبادی کو جتنی جلد ممکن ہوسکے، نئی قومی تعلیمی پالیسی کے دائرے میں لانا۔
جناب پردھان نے زور دے کر کہا کہ این ای پی بھارت کو ایک نئے آفاقی عالمی نظام میں لے جائے گی۔ انھوں نے سبھی حصص داروں سے مل جل کر کام کرنے کی درخواست کی، تاکہ بھارت کو ایک عظیم نالیج اکانومی بنانے کے قومی عزم کی تکمیل کی جاسکے۔
کرناٹک کے وزیر اعلیٰ جناب بساوراج ایس بومئی، اعلیٰ تعلیم، آئی ٹی اینڈ بی ٹی، سائنس و ٹیکنالوجی، فروغ ہنرمندی و صنعت کاری کے وزیر ڈاکٹر سی این اشوستھ نارائن، این ای پی کی ڈرافٹنگ کمیٹی کے چیئرمین ڈاکٹر کے کستوری رنگن اور دیگر معززین اس موقع پر موجود تھے۔